b'\n_START_ARTICLE_\nSunan Shuofang internasjonale lufthavn\n_START_PARAGRAPH_\nSunan Shuofang internasjonale lufthavn (forenklet kinesisk: \xe8\x8b\x8f\xe5\x8d\x97\xe7\xa1\x95\xe6\x94\xbe\xe5\x9b\xbd\xe9\x99\x85\xe6\x9c\xba\xe5\x9c\xba) (WUX / ZSWX) betjener byene Wuxi og Suzhou i provinsen Jiangsu i Folkerepublikken Kina (Sunan er en kinesisk forkortelse for S\xc3\xb8r-Jiangsu). Den ligger i storkommunen Shuofang, 12 km s\xc3\xb8r\xc3\xb8st for Wuxi og 22 km nordvest for Suzhou. Flyplassen ble anlagt i 1955 for milit\xc3\xa6r bruk, og fikk ikke sivil flytrafikk f\xc3\xb8r i 2004. Den het tidligere Wuxi Shuofang lufthavn (\xe6\x97\xa0\xe9\x94\xa1\xe7\xa1\x95\xe6\x94\xbe\xe6\x9c\xba\xe5\x9c\xba), og fikk sitt n\xc3\xa5v\xc3\xa6rende navn i november 2010.'